Diari Oficial de la Generalitat Valenciana


Sumari del DOGV 9384, del 15-07-2022 (2022/6714)

Extracte de la Resolució d'11 de juliol de 2022, del vicerector d'Investigació de la Universitat Jaume I de Castelló, per la qual es convoquen ajudes per a la realització d'estades d'investigació internacionals per a tesis que opten a la menció internacional, dirigides a doctorands i doctorandes de l'Escola de Doctorat de la Universitat Jaume I.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6714


Data del document
:   11-07-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució d'11 de juliol de 2022, del vicerector d'Investigació de la Universitat Jaume I de Castelló, per la qual es convoquen ajudes per a la realització d'estades d'investigació internacionals per a tesis que opten a la menció internacional, dirigides a doctorands i doctorandes de l'Escola de Doctorat de la Universitat Jaume I. [2022/6714]  
BDNS (identif.): 638645.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/638645  
  
Primer. Persones beneficiàries  
1. Poden sol·licitar aquesta ajuda els doctorands i doctorandes de la Universitat Jaume I amb matrícula formalitzada el curs 2021/22 que estiguen realitzant la segona o posteriors anualitats dels seus estudis i que hagen obtingut una avaluació favorable en l'última avaluació.  
2. Aquestes ajudes no es poden sol·licitar si el doctorand o doctoranda ja ha realitzat prèviament estades de recerca en centres estrangers iguals o superiors a tres mesos acreditats com a tals en l'expedient acadèmic de doctorat.  
3. Aquesta ajuda és incompatible amb qualsevol altra dirigida a sufragar els conceptes contemplats en aquesta convocatòria.  
4. L'ajuda no es pot sol·licitar per a fer estades al país de nacionalitat de la persona sol·licitant, ni al país de residència habitual. En cas de dubte, l'Escola de Doctorat pot sol·licitar la documentació acreditativa.  
  
5. La persona sol·licitant ha d'acreditar el coneixement d'un nivell B1 o superior de la llengua estrangera del país de destinació o de l'anglès com a llengua vehicular. En el cas d'estades en centres situats a països de parla hispana, es comprovarà que la persona sol·licitant té la nacionalitat espanyola o d'algun país de parla hispana o, en cas contrari, si disposa d'un certificat que acredite el coneixement de l'espanyol.  
6. Seran excloses les sol·licituds de les persones que tinguen deutes econòmics pendents amb l'UJI.  
  
Segon. Finalitat  
L'objecte d'aquest programa d'ajudes és estimular la realització de tesis doctorals amb menció de doctor o doctora internacional. Amb aquest objectiu, aquests ajuts es destinaran a sufragar parcialment les despeses associades a l'estada del doctorand o doctoranda en un centre d'educació superior o de recerca de reconegut prestigi d'un país estranger per a desenvolupar treballs de recerca i activitats formatives amb l'objecte que puga aspirar a la menció de doctor o doctora internacional en el títol de doctorat, per a la qual s'exigeix un mínim de tres mesos d'estada en un centre de recerca estranger diferent del país de residència habitual i del país de nacionalitat de la persona sol·licitant.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 12.500 ?.  
  
Cinqué. Termini de presentació de sol·licituds  
Les sol·licituds, dirigides a l'Escola de Doctorat, s'han de presentar per mitjà del registre telemàtic de la Universitat Jaume I o per qualsevol dels procediments establits en l'article 16.4 de la Llei 39/2015 en el termini de deu dies comptadors des de l'endemà de la publicació d'aquesta convocatòria en el tauler d'anuncis oficial de la Universitat Jaume I (TAO-UJI) i cal adjuntar els impresos normalitzats.  
  
Castelló de la Plana, 11 de juliol de 2022.- El vicerector d'Investigació (R 24.05.2022; DOGV 9349, 27.05.2022): Jesús Lancis Sáez.